အက်ဒီးဒက်စ်

အက်ဒီးဒက်စ် (; ) သည် ဂျာမနီနိုင်ငံရှိ အားကစားဝတ်စုံနှင့် ဖိနပ် ထုတ်လုပ်ရေး လုပ်ငန်းစုဖြစ်ပြီး ဘာဗေးရီးယားပြည်နယ်၊ ဟာဇိုဂနောဟာမြို့တွင် ရုံးချုပ်တည်ရှိသည်။ ၎င်းသည် အားကစားဝတ်စုံ ထုတ်လုပ်ရေးတွင် ဥရောပ၏ အကြီးဆုံး လုပ်ငန်းစုဖြစ်ပြီး တစ်ကမ္ဘာလုံးအတိုင်းအတာအနေဖြင့် နိုက်ခီ () ပြီးလျှင် ဒုတိယအကြီးဆုံး ဖြစ်သည်။ ၎င်းသည် ဘိုင်ယန်မြူးနစ် ဘောလုံးကလပ်၏ ရှယ်ယာ ၈.၃၃ % နှင့် သြစတြီးယား ခန္ဓာကိုယ်ကြံ့ခိုင်မှုဆိုင်ရာ နည်းပညာကုမ္ပဏီ Runtastic တို့၏ အစုရှယ်ယာများ ပါ၀င်သည့် Adidas Group ၏ ဦးပိုင်ကုမ္ပဏီဖြစ်သည်။ ၂၀၁၈ ခုနှစ်တွင် Adidas သည် ၀င်ငွေအနေဖြင့် ယူရို ၂၁.၉၁၅ ဘီလီယံ ရရှိခဲ့သည်။ 

ကုမ္ပဏီကို အဒေါ့ဖ် ဒက်စလာက ၎င်း၏ မိခင်အိမ်၌ စတင်တည်ထောင်ခဲ့ပြီး ၁၉၂၄ ခုနှစ်တွင် ၎င်း၏အစ်ကိုဖြစ်သူ ရုဒေါ့ဖ် ဒက်စလာနှင့်ပူးပေါင်း၍ Gebrüder Dassler Schuhfabrik ("ဒက်စလာနှင့် ညီအစ်ကိုများ ဖိနပ်စက်ရုံ") ဟူသောအမည်သို့ပြောင်းလဲခဲ့သည်။ ဒက်စလာသည် အားကစားပွဲများစွာအတွက် အပြေးဖိနပ်များ တီထွင်ဆန်းသစ်မှုတွင် အကူအညီများစွာပေးခဲ့သည်။ အားကစားဖိနပ်များ၏ အရည်အသွေးကို မြှင့်တင်ရန်အတွက် ယခင်က လေးလံသော သတ္တုစပ်ပုံစံမှ ကင်းဗတ်နှင့် ရော်ဘာကို အသုံးပြုခြင်းသို့ ကူးပြောင်းခဲ့သည်။ ဒက်စလာသည် ၁၉၃၆ ခုနှစ် နွေရာသီအိုလံပစ်တွင် သူ၏လက်လုပ် အပြေးဖိနပ်များကိုအသုံးပြုရန် အမေရိကန် အပြေးသမား ဂျက်ဆီ အိုဝင်ကို ဆွဲဆောင်ခဲ့သည်။ ၁၉၄၉ ခုနှစ်တွင် ညီအစ်ကိုများကြား ဆက်ဆံရေးပျက်ပြားသွားပြီးနောက် အဒေါ့ဖ်သည် Adidas ကို တည်ထောင်ခဲ့ပြီး ရုဒေါ့ဖ် သည် Puma ကုမ္ပဏီကို တည်ထောင်ကာ Adidas ၏ စီးပွားပြိုင်ဘက်ဖြစ်လာခဲ့သည်။ 

အစင်းကြောင်း သုံးတန်း ပုံသည် ကုမ္ပဏီ၏အဝတ်အစားနှင့် ဖိနပ်ဒီဇိုင်းများ စျေးကွက်အတွက် Adidas ၏ အမှတ်အသားတံဆိပ်အဖြစ် အသုံးပြုထားသည်။ Adidas သည် ၎င်းအမှတ်အသားတံဆိပ်အား ဖင်လန်အားကစားကုမ္ပဏီ Karhu Sports ထံမှ ၁၉၅၂ ခုနှစ်တွင် ယူရိုငွေ ၁,၆၀၀ နှင့် ဝီစကီ ၂ ပုလင်း စုစုပေါင်းဈေးနှင့်ညီမျှသော တန်ကြေးဖြင့် ဝယ်ယူခဲ့ပြီး ၎င်းအမှတ်တံဆိပ်သည် အောင်မြင်လာခဲ့သဖြင့် ဒက်စလာသည် Adidas ကို "အစင်းကြောင်းသုံးတန်း ကုမ္ပဏီ (The three stripes company)" အဖြစ် ညွှန်းဆိုခဲ့သည်။

ကော်ပိုရိတ်အချက်အလက်များ

လက်ရှိအမှုဆောင်ဘုတ်အဖွဲ့ 
 အမှုဆောင်အရာရှိချုပ် : Kasper Rørsted
 ဘဏ္ဍာရေးအရာရှိချုပ် : Harm Ohlmeyer
 ကမ္ဘာလုံးဆိုင်ရာ အမှတ်တံဆိပ်များ : Eric Liedtke
 ကမ္ဘာလုံးဆိုင်ရာ လုပ်ငန်းဆောင်ရွက်မှု : Gil Steyeart
 ကမ္ဘာလုံးဆိုင်ရာ ရောင်းချမှု : Roland Auschel

စီမံခန့်ခွဲရေး ပုဂ္ဂိုလ်ဟောင်းများ 
 အမှုဆောင်အရာရှိချုပ် (၁၉၉၃ - ၂၀၀၂) : Robert Louis-Dreyfus
 အမှုဆောင်အရာရှိချုပ် (၂၀၀၂ - ၂၀၁၆) : Herbert Hainer

ငွေကြေးဆိုင်ရာ အချက်အလက်များ

ပုံများ

ကိုးကား

ရင်းမြစ်များ

ပြင်ပလင့်များ 

  (ကော်ပိုရိတ်ဆိုင်ရာ)
  (ဝယ်ယူသုံးစွဲသူဆိုင်ရာ)

အားကစားပစ္စည်း အမှတ်တံဆိပ်များ
ဖိနပ် အမှတ်တံဆိပ်များ
ဂျာမနီနိုင်ငံ၏ ကုမ္ပဏီများ
အားကစားဖိနပ် အမှတ်တံဆိပ်များ
စကိတ်စီးဖိနပ် ကုမ္ပဏီများ
အားကစားဝတ်စုံ အမှတ်တံဆိပ်များ
ရေကူးဝတ်စုံ ထုတ်လုပ်သူများ
ဖိနပ် ကုမ္ပဏီများ
အဝတ်အစား အမှတ်တံဆိပ်များ
အဝတ်အစား ကုမ္ပဏီများ
အားကစားပစ္စည်း ထုတ်လုပ်သူများ